
ТОК ЧАСА 
	Уводни дио часа
(5‒10 минута)


	· Уводне напомене о писцу, његовом раду и животу.
· Џорџ Орвел (енгл. George Orwell), право име Ерик Артур Блер (енгл. Eric Arthur Blair; Мотихари, 25. јун 1903 — Лондон, 21. јануар 1950) био је енглески књижевник. Стекао је славу романима, међу којима се посебно истичу „Животињска фарма“ и „1984-та“, критикама, политичким и књижевним радовима. Орвел се сматра једним од најпознатијих енглеских есејиста 20. века. Његов отац Ричард Блер је био друга генерација британских војника. Мајка му је била француског поријекла, Ида Мејбел Блер, ћерка неуспјешног трговца. Када је напунио годину дана, мајка га је одвела у Лондон. Оца није видио све до 1907. године, када је овај дошао у тромјесечну посету, након које се вратио у Индију. Ерик је имао две сестре, старију, Марџори и млађу, Аврил. Био је члан цивилне заштите, у којој се ангажовао колико је могао. Извјештавао је из разних крајева свијета. Усвојио је сина Ричарда 1944, када је завршио роман Животињска фарма, који је објављен у Енглеској 17. августа 1945, а у САД 26. августа 1946. године. Са овим романом, Орвел је по први пут у каријери стекао свјетску популарност. У њој, група животиња из сеоског дворишта прогна људске господаре и успостави сопствену власт. На крају, интелигентне животиње, жељне моћи, свиње, руше револуцију и стварају облик диктатуре чији ланци су гори и бездушнији него људски.
· Годину дана касније му је умрла супруга током операције. Написао је чувени есеј „Политика и енглески језик“ о језику из којег су проистекла Орвелова правила о писању. Одселио се на острво Јуру на шкотској обали. Тамо је написао роман „Хиљаду деветсто осамдесет четврта“. Ово је прича о власти која одржава своју власт системским извртањем истине и непрестаним преправљањем историје ради својих циљева. Клима на острву штетила је његовом здрављу, лоше се осјећао и због тога је, по његовом сопственом признању, роман толико суморан. Жени се Соњом Бромвел. Џорџ Орвел умро је 21. јануара 1950. Сахрањен је у Цркви Свих Светих, у Сатоу, Кортенеј, Оксфордшир.

· Дјела:
·  Нико и ништа у Лондону и Паризу(енгл. Down and out in Paris and London) (1933)

· Бурмански дани (енгл. Burmese Days) (1934)

· Свештеникова кћи (енгл. A Clergyman's Daughter) (1935)

· Само нек Аспидистре лете (енгл. Keep the Aspidistra Flying) (1936)

· Пут за док Виган (енгл. The Road to Wigan Pier) (1937)

· Каталонији у част (енгл. Homage to Catalonia) (1938)

· У борби за ваздух  (енгл. Coming Up for Air) (1939)

· Животињска фарма  (енгл. Animal Farm) (1945)

· Хиљаду деветсто осамдесет четврта (енгл. Nineteen Eighty-Four - 1984) (1949)

	Главни дио часа
(70‒80) минута
	· Развијање приче о прочитаном роману:
· Животињска фарма (енгл. Animal Farm) алегоријски и антиутопијски је роман британског писца Џорџа Орвела. Радња овог романа, који је објављен 17. августа 1945. у Уједињеном Краљевству, на сатиричан начин говори о догађајима који су довели до Руске револуције, као и о периоду Стаљинове владавине Совјетским Савезом. Орвел, који је био демократски социјалиста, критиковао је Стаљина, те је био непријатељски настројен према стаљинизму кога је предводила Москва. Орвелова искуства током шпанског грађанског рата су значајно обликовала ту настројеност. Вјеровао је да је Совјетски Савез постао брутална диктатура, саграђена од култа личности, којим је владао терор. У свом писму Ивони Давет, Орвел је описао Животињску фарму као сатиричну причу против Стаљина („un conte satirique contre Staline”). У свом есеју „Зашто пишем” (из 1946), написао је да је Животињска фарма била прва књига у којој је свјесно покушао да „споји политички и умјетнички смисао у једно”.

· Првобитни наслов књиге је гласио Animal Farm: A Fairy Story (односно Животињска фарма: Бајка). Међутим, амерички издавачи су изоставили овај поднаслов када су књигу објавили 1946. Након овог објављивања, сви преводи осим једног (за вријеме Орвелова живота) су изоставили овај поднаслов. Постоје и друге варијације наслова попут Сатира (енгл. A Satire) и Савремена сатира (енгл. A Contemporary Satire). Орвел је предложио да превод за француско издање гласи Union des républiques socialistes animales, од чега би се добила скраћеница URSA – латинска реч за медведа и симбол Русије. Такође, га је предложио јер се сјећао да је француски назив за Совјетски Савез био Union des républiques socialistes soviétiques.

· Орвел је књигу написао од новембра 1943. па до фебруара 1944. Војни савез са Совјетским Савезом, у то вријеме, био је на самом врхунцу. Британци су Стаљина тада обожавали, а то је била околност, коју је Орвел мрзио. Велики број америчких и британских издавача га је првобитно одбио, укључујући и Орвеловог издавача Виктора Голанча, те је објава романа самим тим била успорена. Роман је доживио значајан комерцијални успјех када се коначно појавио на тржишту – првенствено зато што је Хладни рат толико брзо слиједио Други светски рат.

· Часопис Тајм је роман навео на свој списак 100 најбољих романа на енглеском језику у периоду од 1923. до 2005.Такође,  пласирао се на 31. место списка најбољих романа 20. вијека Модерне библиотеке. Освојио је награду Хуго 1996, те се налази на једном од свезака Најбољих књига западног свијета.
· Радња:

· Стари Мајор – свиња Велепоседничке фарме – позива животиње на фарми на састанак, током кога назива све људе паразитима и учи животиње да пјевају песму „Животиње Енглеске”. Након смрти Мајора, двије млађе свиње – Сноубол и Наполен – долазе на власт и сматрају да је њихова дужност да се спреме за Побуну. Животиње се заиста побуне и отјерају неодговорног и пијаног власника Џонса са фарме, након чега је преименују у „Животињска фарма”. Доносе Седам заповијести, од којих је најважнија „Све животиње су једнаке”.

· Сноубол учи животиње да читају и пишу, док Наполеон учи штенад о принципима анимализма. Хране је у обиљу, те фарма функционише како треба. Свиње се доводе на позицију вођства и почињу одвајати намирнице за своју корист, наводно за своје здравље.

· Послије неког времена, група људи нападне фарму. Џонс се удружио са другим фармерима, који се плаше сличне побуне на својој фарми, те настоје да врате контролу фарме. Сноубол је, у међувремену, проучавао тактике Јулија Цезара у ишчекивању овакве битке, те наређује животињама да се повуку и напада људе у правом тренутку. Побјеђују људе, те Сноуболова популарност значајно скаче међу животињама. Овај догађај називају „Битка код стаје за краве” те га почињу обиљежавати пуцањем из пушке. Пуцањем су почели обиљежавати и годишњицу Побуне.
· Наполен и Сноубол почињу водити борбу око вођства фарме. Након што Сноубол објави да намјерава да сагради вјетрењачу, Наполеон наговара своје псе да га отјерају из фарме, након чега се проглашава вођом Животињске фарме.
· Наполен почиње да прави промјене у управној структури фарме. Замјењује недјељне састанке са комитетима којима управљају свиње, које уједно владају фармом. Наполеон – уз помоћ млађе свиње, Сквилера – успијева увјерити друге животиње да је вјетрењача у ствари била његова идеја. Животиње почињу да напорно раде, мислећи да ће им бити лакше након што изграде вјетрењачу. Након што животиње проналазе срушену ветрењачу – која се заправо срушила због снажне олује – Наполен и Сквилер успијевају да увјере друге животиње да је то учинио Сноубол како би саботирао њихов пројекат. Након што Сноубол постане жртвени јарац, Наполеон почиње чистити фарму уз помоћ паса, убивши животиње, које оптужује да се договарају са непријатељом. Када се поједине животиње покушају сјетити Битке код стаје за краве (у којој Наполеон уопште није ни учествовао), Наполеон успијева увјерити друге животиње да је Сноубол сарађивао са Џонсом, те фалсификује своју улогу у бици прогласивши себе великим херојом битке. Пјесма „Животиње Енглеске” бива замијењена пјесмом „Друг Наполеон” која настоји величати Наполеона, за кога се дјелује да почиње усвајати човјечији начин живота. Животиње и даље настављају сматрати да им је ипак овако боље него кад је фарму посједовао Џонс.
· Један од сусједних фармера, господин Фредерик, напада фарму и користи експлозив како би уништио обновљену вјетрењачу. Иако животиње, ипак, побјеђују у овој бици, раде то са превеликом цијеном. Многи од битке бивају рањени, а поготово коњ Боксер. Упркос својим повредама, Боксер наставља да ради све више и више све док не падне док је радио на ветрењачи. Наполеон позива покривена кола да одвезу Боксера на лијечење у болницу у Билингдону. Бенџамин – цинични магарац, који је „читао исто тако добро као било која свиња”– примјећује да кола припадају стрводеру, те га животиње неуспјешно покушају спасити. Сквилер животињама говори да је болница купила кола чији је претходни власник био стрводер. Сквилер им, такође, говори како је Боксер помирљиво преминуо, те свиње одржавају фестивал у Боксерову част свега дан након његове смрти. Овом гестом су, такође, настојале величати Животињску фарму и успјели наговорити животиње да раде све више, говорећи да би то Боксер желио. Наполеон је, заправо, продао свог најпослушнијег и највреднијег радника како би себи и другим свињама могао купити виски.
· Пролазе године, те је фарма сада успјешно обновила вјетрењачу, а саградила је још једну, што је свеукупно омогућило да фарма добија знатне приходе. Међутим, заборавило се на стаје с електричним освјетљењем, топлотом, хладном водом и о тродневној радној недјељи о чему је Сноубол једном говорио. Наполеон је ове идеје прогласио супротним анимализму додавши да најсрећније животиње живе једноставним животима. Поред Боксера, већи дио животиња, које су учествовале у Побуди, нису више биле живе. Џонс је, такође, преминуо у другом дијелу Енглеске. Свиње почињу да изгледају као људи, ходајући на двије ноге, носећи одјећу и вичеве. Седам заповијести бивају скраћене на само једну реченицу: „Све животиње су једнаке, али неке животиње су једнакије од других”. У жељи да прослави нови савез с оближњим фармерима, Наполеон одлучи да направи гозбу. Укида праксе и традиције револуције и враћа назив на „Велепосједничку фарму”. Како погледи животиња клижу од свиња до људи, и поново од људи до свиња, схватају да више не могу распознати ко је свиња, а ко човјек.
· Задатак: Разврстај ликове(људи, свиње, коњи и магарци и остале животиње)
· Очекивани исходи:
· Свиње

· Стари Мајор – стара свиња која пружа инспирацију другим животињама, те им говори да направе Побуну. Алегоријска је комбинација Карла Маркса ( једног од стварача комунизма) и Лењина (вође комуниста током Руске револуције у погледу предлагања принципа револуције). Излагање Мајорове лобање подсјећа на Лењина, чије је балзамовано тијело, такође, изложено.

· Наполеон – „стари беркширски нераст прилично дивљег изгледа, једини од своје врсте на фарми; није много говорио, али је био угледан јер је о свему имао сопствени став”. Алегорија је Јосиф Стаљина. Главни је зликовац романа. Наполеон носи име César у првом француском издању романа, мада га је други превод ипак називао Napoléon.

· Сноубол – Наполеонов супарник и првобитни вођа фарме након Џонсовог изгнанства. Углавном се базира на Лаву Троцком, мада садржи и Лењинове карактеристике.

· Сквилер – мали, бијели прасац, који је Наполеонова десна рука, а уједно и министар пропаганде. На сличној је позицији као Вјечеслав Молотов.

· Минимус – поетски настројен прасац, који пише другу и трећу химну након што је забрањена химна „Животиње Енглеске”.

· Прашчићи – наговјештава се да су Наполеонова дјеца. Уједно су прва генерација подложна Наполеоновој идеји неједнакости.

· Млади прасци – четири прасца, која се жале након што Наполеон долази на власт. Брзо бивају ућуткани и смакнути. Заснивају се на четири човјека из Велике чистке: Григорија Зиновјева, Лава Камењева, Николаја Бухарина и Алексеја Рикова.

· Пинкај – мање важан лик прасца, који се спомиње само једном. Наполеонов је кушач хране и његова је дужност да провјери да ли је Неполеонова храна отрована. Запошљава га након што се прошире гласине да је дошло до покушаја атентата на Наполеона.

· Људи

· Господин Џонс – пријашњи власник фарме, који је веома склон пићу. Животиње се одлуче на побуну против Џонса након што се толико опије да им престане давати храну и пиће. Алегорија је руског цара Николаја II. Николај абдицира након Фебруарске револуције 1917, те га бољшевици убијају 17. јула 1918.

· Господин Фредерик – окрутни власник оближње фарме Пинчфилд. Кратко улази у савез са Наполеоном. Алегорија је Адолфа Хитлера, који потписује споразум о ненападању, те га касније крши инвазијом Совјетског Савеза.

· Господин Пилкингтон – опуштени, а и лукави власник оближње фарме Фоксвуд.

· Господин Вајмпер – човјек кога Наполеон запошљава да буде посредник Животињске фарме и људског друштва. Наполеон га први пут користи за добављање неопходних намирница попут парафина. Међутим, касније га користи да би свињама набавио алкохол.

· Коњи и магарци

· Боксер – лојалан, љубазан, посвећен и вриједан радни коњ, иако је поприлично наиван и лаковјеран. Боксер ради већи дио физичког рада на фарми, држећи се поједностављеног увјерења да ће рад ријешити проблеме свих животиња. Упоређује је са Стахановским покретом. Лик се описује као „вјеран и јак”; сматра да се сви проблеми могу ријешити ако само ради што мукотрпније. Међутим, након што се Боксер озлиједи, Наполеон га продаје стрводеру како би себи могао приуштити виски.

· Моли – себична, самопопустљива и сујетна млада бијела кобила која фарму брзо напушта након револуције. Спомиње се само једном у остатку романа, слично онима који су напустили Русију након пада цара.

· Кловер – њежна и брижна кобила, која се посебно брине за Боксера. Чини се да примјећује тајне трикове и планове, које спроводе Наполеон и Сквилер.

· Бенџамин – магарац, који је један од најстаријих и најмудријих животиња на фарми. Један је и од ријетких који умије исправно да чита. Он је скептичан, темпераментан и циничан. Његова најчешћа узрека је: „Живот ће тећи даље као и до сада – значи, лоше.” Академик Морис Дикстајн говори да „постоји и трун самог Орвела у непрестаном скептицизму овог створења.” Заиста, пријатељи су га звали „Магарац Џорџ”, ”по његовом чантравом магарцу из Животињске фарме.”

· Остале животиње

· Мозес - православна црква

· Муриел - интелигенција

· Џеси и Блубел - Црвена армија

· кокоши - Кулаци

· овце - пролетаријат

· пси - НКВД

	Завршни дио часа
(5‒10 минута)


	· На крају романа анализе упоредити ово дјело са сличним дјелима у српској књижевности (Госпођа министарка, Мртво море, Данга…)


ИЗГЛЕД ТАБЛЕ 
	                                                      ЖИВОТИЊСКА ФАРМА
                                                                                  Џорџ Орвел (1903-1950)
-сатира
-исмијавање руског друштва

- животиње метафора човјекових слабости

-мноштво ликова

- разрада кроз алузију, алегорију, метафору…

